สวัสดีค่ะพอดีอยากสอบถามว่ากินยาคุมฉุกเฉินไปแล้วมีประจำเดือนมาและได้กินยาคุมแบบรายเดือนตอนที่มีประจําเดือนมา กินได้ 5 เม็ดและมีเพศสัมพันธ์ต้องกินยาคุมฉุกเฉินอีกไหม เพราะเนื่องจากยังกินไม่ครบ 7 วัน ไม่แน่ใจว่าตอนที่กินยาคุมเม็ดแรกเป็นประจำเดือนจริงหรือว่าเป็นเลือดที่ออกมาจากผลข้างเคียงจากยาคุมฉุกเฉิน เลยอยากถามว่าต้องกินยาคุมฉุกเฉินซ้ำไหมและถ้ากินร่วมกันแผงเดิมยังกินต่อได้อีกไหมคะ
สวัสดีค่ะ เลือดที่ออกหลังจากทานยาคุมฉุกเฉิน หากไม่เกิน 1 สัปดาห์ ก็น่าจะเป็นเลือดที่เกิดจากผลข้างเคียงของยา ไม่ใช่ประจำเดือนจริงๆ ดังนั้น หากเริ่มทานยาคุมกำเนิดไป ยาคุมก็อาจยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์โดยที่ยังทานยาคุมไม่ครบ 7 วัน ก็อาจต้องพิจารณทานยาคุมฉุกเฉินไปอีกครั้งค่ะ ส่วนยาคุมก็ให้ทานตามเวลาเดิมปกติไปค่ะ